
Text rozhodnutia
Súd: Krajský súd Košice Spisová značka: 10Sd/128/2015 Identifikačné číslo súdneho spisu: 7015201434 Dátum vydania rozhodnutia: 24. 10. 2016 Meno a priezvisko sudcu, VSÚ: JUDr. Pavol Tkáč ECLI: ECLI:SK:KSKE:2016:7015201434.4 DOPĹŇACÍ ROZSUDOK V MENE SLOVENSKEJ REPUBLIKY Krajský súd v Košiciach sudcom JUDr. Pavlom Tkáčom v právnej veci navrhovateľa D.. P. Q. M. F. T. Z. T. , B. Q. XX, K., proti odporkyni Sociálna poisťovňa, ústredie, Ul.29.augusta 8, Bratislava, o sirotský dôchodok takto r o z h o d o l : D o p ĺ ň a výrok rozsudku Krajského súdu v Košiciach č.k. 1Sd/128/2015-43 zo dňa 12.09.2016, že po slovách : „....... „zo dňa 15.09.2015 č. XXX XXX XXXX X“ nasleduje slovné spojenie : „ ...podľa § 250q ods. 2 a z dôvodov uvedených v § 250j ods. 2 písm. c/ a d/ O.s.p. za použitia § 250l ods. 2 O.s.p“ ... v ďalšom zostáva text výroku rozsudku nezmenený. o d ô v o d n e n i e : 1. Vo veci preskúmania zákonnosti rozhodnutia odporkyne zo dňa 15.09.2015 č. XXX XXX XXXX X, ktorým odporkyňa podľa § 236 ods.1 písm. a/ a b/ zákona č. 461/2003 Z.z. o sociálnom poistení v znení zákona č. 310/2006 Z.z. ( v ďalšom texte aj : zákon o sociálnom poistení) uložila navrhovateľovi povinnosť vrátiť neprávom vyplatený sirotský dôchodok pre dieťa P., Z.. XX.XX.XXXX v celkovej sume 1.463,58 eur, a to do 30 dní odo dňa doručenia rozhodnutia odporkyne, správny súd rozhodol o opravnom prostriedku navrhovateľa č.k. 1Sd/128/2015-43 zo dňa 12.09.2016. 2.Vo výroku rozsudku správneho súdu, ktorým zrušuje napadnuté rozhodnutie odporkyne a vec jej vracia na ďalšie konanie, vrátane rozhodnutia o trovách navrhovateľa však chýba označenie ustanovení zákona, podľa ktorých došlo k zrušeniu rozhodnutia správneho orgánu. 3. Podľa § 492 ods.1 zákona č. 162/2015 Z.z. Správneho súdneho poriadku (SSP) účinného od 01.07.2016 konania podľa tretej hlavy piatej časti O.s.p. začaté predo dňom nadobudnutia účinnosti tohto zákona sa dokončia podľa doterajších predpisov. 4. V danej veci ide nesporne o konanie podľa tretej hlavy piatej časti O.s.p., t.j. o konanie o opravnom prostriedku proti neprávoplatnému rozhodnutiu správneho orgánu (podľa § 250l a nasl. O.s.p.) začaté predo dňom nadobudnutia účinnosti SSP, a to podaním opravného prostriedku navrhovateľom dňa 19.10.2015, preto toto konanie sa dokončí podľa procesných ustanovení O.s.p. 5. Podľa § 166 ods. 1 O.s.p. ak nerozhodol súd v rozsudku o niektorej časti predmetu konania, o trovách konania alebo o predbežnej vykonateľnosti, môže účastník do pätnástich dní od doručenia rozsudku navrhnúť jeho doplnenie. Súd môže rozsudok, ktorý nenadobudol právoplatnosť, doplniť aj bez návrhu. 6. Vzhľadom na tieto skutočnosti správny súd týmto dopĺňacím rozsudkom doplnil výrok rozsudku spôsobom, ktorý je vyššie uvedený pričom odôvodnenie aj takto doplneného výroku rozsudku je uvedený v rozsudku správneho súdu č.k. 10Sd/128/2015 - 43 zo dňa 12.09.2016. Poučenie: Proti tomuto dopĺňaciemu rozsudku odvolanie nie je prípustné ( § 250s O.s.p.).

